### 8.     Beslutning om projekt "Nye veje i [adresse]"

**Åbent**

Sagsnr.: 326-2019-14993       J.nr.: 01.00.00           Dokumentnr.:
326-2019-138154

**Sagstype**

Beslutning.

**Resume og sagens baggrund**

[adresse] og Roskilde Universitet har modtaget støtte
af Nordea Fonden til projektet ”Nye veje i [adresse]” (11,1 mio). Det er
en forudsætning for projektets gennemførelse, at alle tre kommuner i [adresse]
[adresse] vedtager deltagelsen politisk. Holbæk og [adresse] behandler også
deltagelsen i juni 2019.

**Indstillinger**

Plan, Byg og Miljøchefen indstiller

1.    At Kalundborg
Kommune deltager i Projekt Nye Veje i [adresse] og bidrager med
medarbejdertimer.

2.    At de øgede
udgifter til vedligeholdelse af stier oversendes til budgetprocessen for 2020.

**Behandling**

Teknik- og Miljøudvalget.

**Sagsfremstilling**

I forskningsprojekt ”Nye veje i [adresse]” skal
forskere fra Roskilde Universitet undersøge naturparkers potentiale for at
skabe regionaløkonomisk udvikling. Naturpark [adresse] er udpeget på grund af
områdets helt unikke kultur-, natur-, geologiske og landskabsmæssige værdier.
Med udgangspunkt i borgerinddragelsesprocesser undersøges og udvikles
attraktioner og rekreative anlæg med henblik på at øge tilgængeligheden af
områdets natur- og kulturværdier.

Projektet skal udvikle nye spor og oplevelser i og omkring
[adresse], bl.a. med udgangspunkt i områdets værdier. I den proces
inddrages lokale frivillige og borgere med det håb, at samarbejdet mellem
lokalsamfund, lodsejere og serviceudbydere vil være med til udvikle
[adresse] til et samlet natur-rekreativt oplevelsesområde. Et varieret
oplevelsesområde vil være til glæde for områdets beboere, turister og
erhvervsliv.

Målet med projekt ”Nye veje i [adresse]” er:

·
at skabe 50 km nye stier og ruter, inklusiv 10 oplevelsesruter
med særlige temaer

·
at etablere nye broer og isætningspladser for kano og kajak

·
at etablere ruter, der kan formidle landskabs- og kulturhistorie
gennem 10.000 år

·
at ruter på private arealer etableres i samarbejde med lodsejere
og på frivillig basis

·
at ruterne bliver et supplement til og forbindes med den kommende
cykelrute "Istidsruten"

·
at der på ruterne opstilles shelters, etableres teltpladser og
anden form for overnatning, samt

·
at sikre formidling og involvering af ildsjæle, foreninger og
lokalsamfund langs ruterne.

Projektets startdato var den 1. nov. 2018, og det forventes
afsluttet i foråret 2022. Den 3. maj 2019 blev der afholdt Kick Off møde for
borgere, frivillige og andre interessenter på [adresse].

Det er en forudsætning for projektets gennemførelse, at
Teknik og Miljøudvalget vedtager og godkender kommunens deltagelse.

Projektet er støttet af Nordea Fonden. Der er en kommunal
medfinansiering fra Holbæk, Kalundborg og [adresse] på 6,5% af det opnåede
tilsagn (11,1 mio.) fra Nordea Fonden i form af timer til administration,
myndighedsarbejde, drift mm.

Kalundborg Kommune bidrager i forvejen med timer til
administration, politisk involvering og udvikling indenfor [adresse].
Kalundborg Kommunes bidrag vil blive fordelt på medarbejdertimer inden for det
tekniske område frem til foråret 2022.

Kommunerne forpligter sig til at stå for drift af etablerede
stier mv. i 10 år efter projektets gennemførelse.

Projektet er først lige startet op med, og der er endnu ikke
planlagt eller projekteret nogle stier og da alt er baseret på frivillighed, er
det endnu for tidligt at sige hvor og hvor mange stier der vil blive etableret.
Et overslag kan være, at Kalundborg Kommune cirka vil få 1/3 af stierne, dvs.
ca. 16-17 km sti. Normalt vil vedligeholdelse af 16 km grusstier koste 165.000
kr. om året. En forudsætning for at deltage i projektet er derfor, at de øgede
udgifter til drift på 165.000 kr. om året tilføres driftsbudgettet.

**Økonomiske konsekvenser**

Der er ingen økonomiske konsekvenser da det forudsættes at
de øgede udgifter til drift indarbejdes til budgettet.